Det er helt oplagt at benytte en subwoofer i en surround-opsætning, uanset om det er i en dedikeret hjemmebiograf eller i stuen. Mange vælger at springe subwooferen over i den tro, at en gulvhøjttaler kan klar opgaven. Det er sjældent rigtigt, så uanset om du har et sæt gulvhøjttalere, reolhøjttalere eller en lille satellithøjttaler så vil du med al sandsynlighed have noget at hente ved at tilføje en subwoofer. Faktisk vil det mest optimale være to subwoofere - ikke fordi du skal druknes i bas men fordi at du med to styk vil opnå en bedre bas. Alle rum, uanset hvor godt de er optimeret, vil have resonanser både i form af peaks og dyk afhængigt af hvor subwooferen er placeret. Dét kan du udjævne ved at benytte to subwoofere i stedet for en enkelt. Resultatet vil være en mere ensartet gengivelse af de lavere frekvenser, ikke bare for den der sidder i 'sweetspot' men også på resten af de pladser der er i hjemmebiografen eller stuen.